|  |  |
| --- | --- |
| EDΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ  ΚΑΙ ΘΡΗΣΚΕΥΜΑΤΩΝ----ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΑΤΤΙΚΗΣΔΙΕΥΘΥΝΣΗ Π/ΘΜΙΑΣ ΕΚΠ/ΣΗΣ ΑΝΑΤΟΛΙΚΗΣ ΑΤΤΙΚΗΣ**ΠΕΡΙΒΑΛΛΟΝΤΙΚΗ ΕΚΠΑΙΔΕΥΣΗ****ΠΟΛΙΤΙΣΤΙΚΑ ΘΕΜΑΤΑ**---- | Γλυκά Νερά, 9-3-2016Αρ. Πρωτ.: Φ.56/7034 |
| Ταχ. Δ/νση: Τ.Κ. - ΠόληΤηλέφωνα:Φαξ: e-mail: | Λ. Λαυρίου 150 & Ανδρίκου 415454 - Γλυκά Νερά 210-6618444 210-6618440mail@dipe-anatol.att.sch.gr  | **ΠΡΟΣ:****ΚΟΙΝ**:  |  ΣΧΟΛΙΚΕΣ ΜΟΝΑΔΕΣ (Δημόσιες & Ιδιωτικές)ΣΧΟΛΙΚΟΙ ΣΥΜΒΟΥΛΟΙ  |
| Πληρ.: Β. Βορύλλα, Χ.ΚουράκηΤηλ.: 6974074794perivallontiki@dipe-anatol.att.sch.gr |

**ΘΕΜΑΤΑ: 1) Διημερίδα «Αναπτύσσοντας την ελεύθερη έκφραση και το συλλογικό πνεύμα στο σχολείο με την παιδαγωγική Φρενέ»**

**2) 12ωρη επιμόρφωση «Για ένα σχολείο ελεύθερο, ανοικτό και συνεργατικό. Ειδική επιμόρφωση στην Παιδαγωγική του Σελεστέν Φρενέ»**

**ΘΕΜΑ 1ο**: Η Δ**/νση Α/θμιας Εκπαίδευσης Ανατ. Αττικής** και η **Δ/νση Π/θμιας Εκπαίδευσης Α’ Αθήνας** μέσω των Πολιτιστικών θεμάτων και της Περιβαλλοντικής Εκπαίδευσης και η **Δ/νση Δ/θμιας Εκπαίδευσης Ανατ. Αττικής**, μέσω του Συμβουλευτικού Σταθμού Νέων και των Πολιτιστικών Θεμάτων συνδιοργανώνουν με **το Γαλλικό Ινστιτούτο** **Ελλάδος** και την παιδαγωγική ομάδα για την διάδοση της Παιδαγωγικής Φρενέ στην Ελλάδα, **«Το Σκασιαρχείο» Πειραματικοί ψηλαφισμοί για ένα σχολείο της κοινότητας,** διημερίδα εκδηλώσεων, η οποία απευθύνεται σε εκπαιδευτικούς όλων των ειδικοτήτων της πρωτοβάθμιας και της δευτεροβάθμιας εκπαίδευσης καθώς και σε φοιτητές.

Σκοπός της διημερίδας είναι η ανταλλαγή ιδεών και προτάσεων από τη Γαλλία, την Κύπρο και την Ελλάδα για την εφαρμογή της παιδαγωγικής Φρενέ στο ελληνικό δημόσιο σχολείο. Με την προβολή της ταινίας «Ο δάσκαλος που άφηνε τα παιδιά να ονειρεύονται», το στρογγυλό τραπέζι και τα βιωματικά εργαστήρια, οι εκπαιδευτικοί θα έχουν την ευκαιρία να έρθουν σε βιωματική επαφή με τις Τεχνικές Φρενέ σε θέματα που αφορούν την ελεύθερη έκφραση των μαθητών και το συλλογικό πνεύμα στην τάξη και το σχολείο και θα βοηθηθούν στο εκπαιδευτικό τους έργο προς την κατεύθυνση της αειφορίας.

Η διημερίδα θα πραγματοποιηθεί **1 – 2 Απριλίου:**

* **Παρασκευή 1η Απριλίου στο Γαλλικό Ινστιτούτο Ελλάδος**, οδός Σίνα 31 και
* **Σάββατο 2 Απριλίου στο 1ο 12/θέσιο Πειραματικό Δημοτικό Σχολείο Πανεπιστημίου** Αθηνών (Μαράσλειο), Μαρασλή 8 και Σουηδίας.

Συγκεκριμένα, η διημερίδα περιλαμβάνει:

**1) Την Παρασκευή 1 Απριλίου 2016:**

**Γαλλικό Ινστιτούτο Ελλάδος**, οδός Σίνα 31

**Προβολή ταινίας & Στρογγυλό τραπέζι**

**18.00-19.30 Προβολή της ταινίας «Ο δάσκαλος που άφηνε τα παιδιά να ονειρεύονται»** (Le maître qui laissait les enfants rêver), Daniel Losset, 2006 (με ελληνικούς υπότιτλους): κινηματογραφική ταινία για το παιδαγωγικό έργο του Σελεστέν Φρενέ (Célestin Freinet) και για το σχολείο που ονειρευόμαστε εμείς και οι μαθητές μας.

**19.45-21.30** **Στρογγυλό τραπέζι «Αναπτύσσοντας την ελεύθερη έκφραση και το συλλογικό πνεύμα στο σχολείο»**

Συμμετέχοντες:

* Τα μέλη και υπεύθυνοι του τομέα εκπαίδευσης του Συνεταιριστικού Ινστιτούτου του Μοντέρνου Σχολείου-Παιδαγωγική Φρενέ της Γαλλίας (ICEM Pédagogie Freinet), **Ντενί Μοράν**, καθηγητής στο Παιδαγωγικό Τμήμα του Πανεπιστημίου της Λωρραίνης, και **Ολιβιέ Φρανκόμ**, καθηγητής στο Παιδαγωγικό Τμήμα του Πανεπιστημίου της Πικαρντί Ι. Βερν,
* Ο ανώτερος σχολικός ψυχολόγος του Υπουργείου Παιδείας και Πολιτισμού της Κύπρου, καθηγητής κ. **Μιχάλης Παπαδόπουλος**, ειδικός στα προγράμματα της συνεργατικής μάθησης με την παιδαγωγική Φρενέ για την πρόληψη κατά της σχολικής αποτυχίας, του λειτουργικού αναλφαβητισμού και της βίας στα σχολεία της Κύπρου,
* Ο κ. **Άγγελος Πατσιάς**, ο δάσκαλος που εφάρμοσε τις αρχές της ελεύθερης και δημιουργικής έκφρασης και της συνεργατικής μάθησης στο δημόσιο Δημοτικό σχολείο «Το σχολείο της φύσης και των χρωμάτων» του Φουρφουρά στην Κρήτη, το οποίο και έτυχε μεγάλης αναγνώρισης από την ελληνική και διεθνή εκπαιδευτική κοινότητα.

Οι καλεσμένοι του στρογγυλού τραπεζιού θα παρουσιάσουν εμπειρίες και προγράμματα που υλοποιούνται σε Γαλλία, Κύπρο και Ελλάδα και θα συζητήσουν με το κοινό, το οποίο καλείται να συμμετέχει με ερωτήματα αλλά και με ιδέες και προτάσεις για εφαρμογή στο ελληνικό σχολείο. Τη συζήτηση θα συντονίσουν τα μέλη της παιδαγωγικής ομάδας για την διάδοση της Παιδαγωγικής Φρενέ στην Ελλάδα, **«Το Σκασιαρχείο», Σοφία Λάχλου** και **Χαράλαμπος Μπαλτάς,** ώστε να γίνει μια ουσιαστική ανταλλαγή απόψεων και εμπειριών ανάμεσα στους καλεσμένους και το κοινό.

Η είσοδος στην εκδήλωση είναι ελεύθερη (ταινία και στρογγυλό τραπέζι) και δε χρειάζεται δήλωση συμμετοχής. Θα υπάρχει ταυτόχρονη μετάφραση.

**2) Το Σάββατο, 2 Απριλίου 2016**

**1ο 12/θέσιο Πειραματικό Δημοτικό Σχολείο Πανεπιστημίου** Αθηνών (Μαράσλειο), Μαρασλή 8 και Σουηδίας

**ΒΙΩΜΑΤΙΚΑ ΕΡΓΑΣΤΗΡΙΑ 4 ωρών: Τεχνικές και εργαλεία της Παιδαγωγικής Φρενέ για την ελεύθερη έκφραση και το συλλογικό πνεύμα στο σχολείο»**

Τα εργαστήρια είναι βιωματικά. Ο μέγιστος αριθμός συμμετεχόντων σε αυτά είναι 25 άτομα. Οι ενδιαφερόμενοι θα πρέπει να δηλώσουν ενδιαφέρον ώστε να τηρηθεί σειρά προτεραιότητας κάνοντας αίτηση <https://docs.google.com/forms/d/1A2DXYjue_lDEjdl4ALub6JUWqZOLcGxzjR5xrl9KNlc/viewform>

Τα εργαστήρια συνδιοργανώνονται με το 1ο 12/θέσιο Πειραματικό Δημοτικό Σχολείο Πανεπιστημίου Αθηνών (Μαράσλειο).

Το πρόγραμμα επισυνάπτεται.

**ΘΕΜΑ 2ο:** Το **Τμήμα Κοινωνικής και Εκπαιδευτικής Πολιτικής του Πανεπιστημίου Πελοποννήσου** συνδιοργανώνει με **το Γαλλικό Ινστιτούτο** **Ελλάδος** και την παιδαγωγική ομάδα για την διάδοση της Παιδαγωγικής Φρενέ στην Ελλάδα, **«Το Σκασιαρχείο»,** επιμόρφωση 12 ωρών η οποία απευθύνεται σε εκπαιδευτικούς όλων των ειδικοτήτων της Πρωτοβάθμιας και της Δευτεροβάθμιας εκπαίδευσης καθώς και σε φοιτητές.

Σκοπός της επιμόρφωσης είναι η γνωριμία με την Παιδαγωγική Φρενέ καθώς και η ανταλλαγή ιδεών και προτάσεων για ένα σύγχρονο σχολείο που δίνει έμφαση στις δεξιότητες ελεύθερης έκφρασης, επικοινωνίας και συνεργασίας, στη κριτική σκέψη και τη χειραφέτηση του μαθητή. Είναι επίσης η γνωριμία με τα παιδαγωγικά εργαλεία για την άσκηση της δημοκρατίας και την πρόληψη της βίας στο σχολείο, μέσα από τη συνεργασία, την υπεύθυνη συμμετοχή και τον ενεργό ρόλο του μαθητή καθώς και τον καθοδηγητικό ρόλο του δασκάλου.

Η επιμόρφωση θα γίνει από τα μέλη του Συνεργατικού Ινστιτούτου του Μοντέρνου Σχολείου-Παιδαγωγική Φρενέ της Γαλλίας (ICEM Pédagogie Freinet), **Ολιβιέ Φρανκόμ**, καθηγητή στο Παιδαγωγικό Τμήμα του Πανεπιστημίου της Πικαρντί Ι. Βερν, και **Ντενί Μοράν**, καθηγητή στο Παιδαγωγικό Τμήμα του Πανεπιστημίου της Λωρραίνης (με ταυτόχρονη μετάφραση στα ελληνικά) σε συνεργασία με τους εκπαιδευτικούς, μέλη της παιδαγωγικής ομάδας «Το Σκασιαρχείο», **Σοφία Λάχλου, Στέλλα Μπαδικιάν** και **Χαράλαμπο Μπαλτά**.

Οι επιμορφούμενοι σε ομάδα των 25 ατόμων, με βιωματικό τρόπο, θα εμβαθύνουν στις αρχές και τις τεχνικές Φρενέ: Συμβούλια τάξης, Συμβούλια σχολικής κοινότητας, Συμβόλαια και πλάνα εργασίας, Εξατομικευμένη εργασία-αυτοδιόρθωση, Συλλογική εργασία, Ελεύθερη έκφραση, Σχολικά έντυπα (Εφημερίδα τάξης και Μικρά βιβλία), Διασχολική αλληλογραφία.

Η επιμόρφωση, 12 ωρών, θα πραγματοποιηθεί:

**Στην Αθήνα, στο Γαλλικό Ινστιτούτο (Σίνα 31)**

* **Δευτέρα 4 Απριλίου, 17.00-20.00**
* **Τρίτη 5 Απριλίου, 17.00-20.00 και**
* **Τετάρτη 6 Απριλίου 17.00-20.00.**

(Η επιμόρφωση απευθύνεται κατά προτεραιότητα στους εκπαιδευτικούς που παρακολούθησαν τα βιωματικά εργαστήρια για την παιδαγωγική Φρενέ στο Γαλλικό Ινστιτούτο, 22-23 Ιανουαρίου ή/και 1-2 Απριλίου) και επιθυμούν να υποστηρίξουν τη διάδοση και εισαγωγή του ελεύθερου, ανοικτού και συνεργατικού σχολείου με την παιδαγωγική Φρενέ στα σχολεία τους.

Περισσότερα για το ελεύθερο, ανοικτό και συνεργατικό σχολείο με την Παιδαγωγική του Σελεστέν Φρενέ μπορείτε να διαβάσετε στο [www.skasiarxeio.wordpress.com](http://www.skasiarxeio.wordpress.com)

Η επιμόρφωση γίνεται δωρεάν για τους εκπαιδευτικούς. Παρακαλείστε να δηλώσετε εγκαίρως συμμετοχή. Συμπληρώστε τη φόρμα αίτησης εδώ: <https://docs.google.com/forms/d/1MvpcmkK0nLqWVpKSQerErazh1h0UwMucNHs8J7uIfS8/viewform>

 Για περισσότερες πληροφορίες μπορείτε να απευθύνεστε στην Υπεύθυνη Π.Ε. Β Βορύλλα και στην Υπεύθυνη Π.Θ. Χ. Κουράκη.

ΕΠΙΣΥΝΑΠΤΟΝΤΑΙ:

1.Το πρόγραμμα των εργαστηρίων στις 2 Απριλίου

2. Λίγα λόγια για τον Σελεστέν Φρενέ.

 **Η Διευθύντρια**

 **Δ/νσης Α/θμιας Εκπ/σης Ανατ. Αττικής**

 **Κ.Α.Α**

 **Λιόντου Ευφροσύνη**